הוועדה המיוחדת לפניות הציבור, כנסת 25, פרוטוקול מספר 48, 2024-01-09 00:00

אברהם בצלאל: צהריים טובים

אברהם בצלאל:  9 בינואר, כ"ד בטבת התשפ"ד

אברהם בצלאל:  אני שמח לפתוח את ועדת פניות הציבור, ועדה חשובה שמקבלת מהציבור פניות ועושה עבורו תיקונים גדולים עבור הרבה אנשים

אברהם בצלאל:  נמצא אתנו חבר הכנסת אליהו רביבו, מרכז הקואליציה בוועדת הכספים, בנושא פניה שהגיעה אליו

אליהו (אלי) רביבו: תודה רבה, אדוני היושב-ראש

אליהו (אלי) רביבו:  לפני שניגש לגופו של עניין, אני מצטרף לדברי הפתיחה ולתפילות שלך ומי ייתן וריבונו של עולם יגיד די לצרותינו וישים את ידנו על העליונה - -     

אברהם בצלאל: אמן

אליהו (אלי) רביבו: - - יכניע את אויבינו ונזכה לשחרר את 136 בני הערובה שנמצאים בידי חמאס-דעאש ושהקדוש ברוך הוא ייתן עוז, אומץ וכוח לנציגים שלנו בקבינט המלחמה, כדי שיעמדו איתנים אל מול האתגרים ואל מול הלחץ הבין לאומי, שלצערנו מסמן שהעולם מתחיל לשכוח את מה שאנחנו לא נשכח לעולם

אליהו (אלי) רביבו:      אדוני היושב-ראש, ראשית כל, אני מבקש להודות לך על קביעת הדיון החשוב הזה

אליהו (אלי) רביבו:  אני מבקש בהזדמנות זו להודות לצוות הוועדה על ההבנה שהאירוע הזה הוא בעל השפעה רוחבית ופוטנציאל להשפיע לחיוב אם נידרש ונצליח באמת, כמו שסקרת בדברי הפתיחה, שבקשות קטנות של ציבור, בדרך כלל ציבור מוחלש ומושתק מחוללות מהפכות גדולות

אליהו (אלי) רביבו:  זוהי שליחותנו

אברהם בצלאל: חובתנו

אליהו (אלי) רביבו: יזמתי את הדיון הזה כי לא יעלה על הדעת שיהיו ריביות, פיגורים עיקולים וקנסות בתקופה בה מדינת ישראל ועם ישראל נאבקים על קיומם

אליהו (אלי) רביבו:  הלבבות שלנו נמצאים ונודדים בין משפחות החטופים, הפצועים והנופלים, כשלצערנו הרשימה הולכת ומתארכת

אליהו (אלי) רביבו:  לא יכול להיות שהריביות האלה יעמדו אל מול עיניהם של אותם גופים גדולים

אליהו (אלי) רביבו:  הם חזקים, הם מרוויחים די והותר, הון עתק בימי השגרה והם אלה שמגישים בימים אלה עיקולים על האוכלוסיות שנפגעו הכי הרבה במלחמה

אליהו (אלי) רביבו:  כל זה בגלל איחור כזה או אחר בתשלום

אליהו (אלי) רביבו:  חלק גדול מהמקרים בגלל חוסר יציבות השתכרותי, חלק בגלל שאין פניות דעת - -     

אברהם בצלאל: הראש עדיין אינו במקום

אליהו (אלי) רביבו: - - אין פניות דעת להתפנות, לפעמים אפילו לפתוח דואר או לקרוא הודעות

אליהו (אלי) רביבו:  הגדיל לעשות בנק ישראל, באופן חריג, בניגוד להתנהלותו בזמני שגרה שהנחה את הבנקים, להבדיל מהתנהגות הבנקים בימי שגרה, שהצטרפו לדרישת בנק ישראל, לא להטיל עיקולים וקנסות, כך ראוי שיעשה בכל המשק

אליהו (אלי) רביבו:      אדוני היושב-ראש, לצערי הרב, המלחמה תפסה את מדינת ישראל במצב מביך מאוד, אלפי הרוגים ופצועים, עשרות אלפי פצועים לא מוגדרים- פגועי נפש, מתח וחרדה, 136 חטופים בשבי החמאס-דעאש

אליהו (אלי) רביבו:  נוסף על הכאב העמוק, יש עשרות אלפי עסקים שבקושי רב מצליחים לשרוד, חלק לא מבוטל מהם בתהליך קריסה ואנחנו צריכים לסייע להם במאבקם לשרוד ולהשאיר את הראש מעל המים

אליהו (אלי) רביבו:  בדרך כלל הם נאנקים תחת אותם גופים חזקים ונטולי רגש, בהם מתקיימת האמרה: "השבע לא יכול להבין את כאב הבטן של הרעב"

אליהו (אלי) רביבו:        כל אדם חייב, כמובן, לשלם את חובותיו, אנחנו לא מתכוונים לפטור אף אחד מחובותיו, אבל צריך להפעיל שיקול דעת ורגש, בגלל זה אנחנו כאן

אליהו (אלי) רביבו:  לפיכך אני קורא לוועדה לצאת בהנחיה ברורה וחד משמעית: אין ריביות, אין קנסות, אין עיקולים- לא על איחור בתשלום ולא על פיגור

אליהו (אלי) רביבו:  לא בתקופת המלחמה שאנו נמצאים בשיאה

אליהו (אלי) רביבו:  בטח לא במשמרת שלנו, אני מבקש לכל חברי להצטרף לקריאה הזו

אברהם בצלאל: תודה רבה, חבר הכנסת אליהו רביבו

אברהם בצלאל:  עכשיו תדבר חברת הכנסת דבי ביטון

אברהם בצלאל:  אחריה נשמע את הפונה עצמו

דבורה ביטון: כבוד היושב-ראש, חבר הכנסת רביבו

דבורה ביטון:  אני כמובן מצטרפת לדבריך ושולחת תנחומים למשפחות

דבורה ביטון:  בוקר קשה מאוד, כמו הבקרים שאנחנו עוברים, לצערי

דבורה ביטון:  לבנו עם הפצועים ועם משפחות החטופים שישובו הביתה, כי כל יום שעובר הוא יום קשה מאוד

דבורה ביטון:       אני מברכת מאוד על הפניה הזו, ואני חושבת שמחובתנו המוסרית למנוע הטלת עיקולים וקנסות

דבורה ביטון:  זה לא אנושי שחברות עושות כך

דבורה ביטון:  מצופה מחברות שנמצאות במדינת ישראל ומבינות מה קרה ב-7 באוקטובר, לא ליזום מראש כאלה מהלכים, מסיבה פשוטה- אלפי אנשים עקורים כיום מבתיהם

דבורה ביטון:  אלפים נפגעו בתקופה זו

דבורה ביטון:  זה נוגע גם למי שלא נפגע ישירות, גם אם ישב בתל אביב

דבורה ביטון:  לאנשים כפי שנאמר אין פניות, יש בעיה כלכלית משמעותית, להרבה אנשים אין הכנסות, יש בעיות בהגדרת נפגעי איבה

דבורה ביטון:  יש כאוס נורא במדינת ישראל

דבורה ביטון:      אני חושבת וסליחה על דרך ההתבטאות, שזה פשוט חזירות

דבורה ביטון:  לא עושים כאלה דברים, יש דברים שכבעל עסק או כבעל חברה, אפשר לומר, זה לא מתאים

דבורה ביטון:  זה העיתוי שבדיוק לא מתאים

דבורה ביטון:  לא יתכן שכאשר המדינה נמצאת במצב אולי הקשה ביותר שהכרנו, מתעסקים בזה עכשיו

דבורה ביטון:  אני מציעה שתתקבל החלטה שאומרת- חודשיים, ששים יום לפחות אחרי תום המלחמה, אם נחזור, כי הזמן קפא מלכת, אצל כל אחד מאתנו זה ברור, אנחנו לא ב-6 באוקטובר, וכנראה עד שנעבור את התקופה הזו ייקח לנו זמן

דבורה ביטון:  להגדיר את זה שלפחות 60 יום – חודשיים, עד שאנשים יחזרו לשגרה, ועד שיקבלו התראות, ומי ששלח יראה שקבלו, אנשים לא רואים דואר, מי ראה דואר לאחרונה?     

אברהם בצלאל: בימים רגילים אנשים רבים לא מקבלים את הדואר, בפרט בתקופה זו

דבורה ביטון: אני אומרת לך, כבר שלושה חודשים לא ראיתי את תיבת הדואר שלי, היא נמצאת בשדרות

דבורה ביטון:  מי רואה את הדואר? אז חשוב על החייבים

דבורה ביטון:  דואר צריך להגיע רשום ומסודר, על מנת שלא יקרה - - - זה באמת לא אנושי מה שקורה כאן

דבורה ביטון:  אני מברכת על הפניה, ואני לא מדברת רק על חברות גדולות, אלא לכל עיקול שיכול להוות נזק לבן אדם

דבורה ביטון:  לכן אני מצפה שתינתן פה החלטה, שעוצרת את גביית החובות, למעט תשלומי מזונות, שהם אוכל של ילדים

דבורה ביטון:  כל העיקולים צריכים לעצור

דבורה ביטון:  זו דעתי האישית ואני חושבת שזה נכון גם לגבי אזרחי מדינת ישראל במציאות הנוכחית

דבורה ביטון:  תודה

אברהם בצלאל: אני מצטרף לדברייך

אברהם בצלאל:  תודה רבה לחברת הכנסת דבי ביטון

אברהם בצלאל:  בבקשה, הפונה, אשמח לשמוע אותך

ירמיהו קדושי: שמי ירמי קדושי, מתעסק בתחום הקולנוע, שחקן המופיע בסרטים ומפיק סרטים

ירמיהו קדושי:  בשנים האחרונות עוסק רבות בהדרכת חוגים בגני ילדים ובתי ספר בכל הארץ

ירמיהו קדושי:  אני גר בכפר סבא, אבל המצב הזה פגע בי קשה מאוד, כי אני עובד בכל הארץ- גם באשדוד ובאשקלון, גם לפעמים בבתי ספר בראשון לציון וכל מערכת החינוך הייתה מושבתת בחודש אוקטובר

ירמיהו קדושי:  הלימודים חזרו חלקית, אך עדיין העבודה לא חזרה באופן שוטף

ירמיהו קדושי:       אני לא חזרתי לשגרה ואני חושב שכל מדינת ישראל לא חזרה לשגרה

ירמיהו קדושי:  רק היום שמענו, לצערי הרב על כל הנופלים ואני מוסר תנחומי

ירמיהו קדושי:  יש עוד אנשים במילואים, ואנשים שנמצאים במצבים קשים מאוד

ירמיהו קדושי:       בתקופה זו מתקשרים אלינו אנשים - - - כל יום אני מקבל טלפונים מכל מיני חברות- הודעות טקסט, הודעות ווצאפ והודעות אחרות, בהן הם מבקשים ממני להסדיר עכשיו את התשלומים באופן מידי

ירמיהו קדושי:  כשאני אומר להם שאנחנו במצב מלחמה, הם אומרים לי: "אצלנו הכול כרגיל– הגביה שלנו עובדת כרגיל"

ירמיהו קדושי:       למשל, כביש 6 נתנו לי דוח, שבוטל אמנם אחרי פניות שלי, אבל הם נתנו קנס של 168 שקל, על כך שהחוב לא שולם בזמן, קנס על כך שלא שולם התשלום בתקופת מלחמה

ירמיהו קדושי:  אני חושב על אנשים אחרים, שלא יכולים לשלם, שלא נמצאים באזורי מגוריהם ואין להם אפשרות לשלם, אז הם צריכים לשלם גם קנס? קודם כל זה לא תקין באופן כללי לתת קנסות אסטרונומיים כאלה ולהוסיף על סכום של חוב של 250 שקל של 168 שקל קנס

ירמיהו קדושי:        הדבר השני שאני רוצה לומר, שקורה כל השנה, גם לא בזמני מלחמה, המחוקק נתן להרבה רשויות וחברות אפשרות להגיע לעיקולים בלי בתי המשפט

ירמיהו קדושי:  מדובר על עיריות, מע"מ, מס הכנסה, משרדי ממשלה - - - הם יכולים להטיל עיקול על החשבון בלי לדבר עם אותו בן אדם, בלי להגיע למערכת בתי המשפט, זה גרוע

ירמיהו קדושי:        הם משתמשים בזה גם בתקופה הזו- הם מתקשרים לאנשים ואומרים: "אם לא תבואו לסגור ולהגיע להסדרים, נטיל לכם עיקולים על החשבון"

ירמיהו קדושי:  אני שואל: איזה הסדר אפשר לעשות עכשיו? לא משנה אם אלה חובות ישנים או חדשים? איזה הסדר ניתן לעשות כשאני לא יודע מה החזון שלי קדימה? מה קורה בחודש הבא כעצמאי? אם יש או אין לי עבודה ואם עוד חודש לא יסגרו כל בתי הספר

ירמיהו קדושי:  האם לפרוש צ'קים כאשר וכולם יחזרו? הרי בנק ישראל מחשיב צ'קים חוזרים כחוזרים, אף אחד לא נתן להם הוראה לא להחשיב אותם כחוזרים

ירמיהו קדושי:  גם זה לא יצא מהוועדה או מהכנסת

ירמיהו קדושי:  במצב כזה האזרח, ואני לא מדבר על עצמי, אלא באופן כללי, האזרח שנמצא במצב כזה, ואני קורא בהרבה פורומים ומקומות נוספים, בהם הרבה אנשים כותבים, היה שם מישהו שדבר על חטוף, שהתקשרו ורצו לנתק לו את הטלפון, כי לא שלם את החוב

ירמיהו קדושי:  לאן הגענו? איך הגענו למצב כזה? איך זה הגיוני שבתקופה כזו רוצים לנתק טלפונים? לי באופן אישי בזק נתקה את הטלפון בבית בתקופת מלחמה

ירמיהו קדושי:  איך דבר כזה הגיוני? הם הפילו את הטלפון והאינטרנט, למרות שפניתי אליהם ודברתי אתם, נאלצתי ללוות כסף מחבר כדי לשלם את 200 השקלים, כדי שיחברו לי את הקו מחדש, בתקופת המלחמה

ירמיהו קדושי:  זה לא נראה אנושי

ירמיהו קדושי:       באופן כללי, יש עניין שאותן חברות ידברו עם האזרחים

ירמיהו קדושי:  אנשים שמתחמקים מתשלום חובות - אני בעד לתבוע אותם כנדרש, אבל אדם שאומר אני יכול לשלם ב-10, או ב-15 לחודש, אבל עונה לו נציגת החברה: "אם עד סוף החודש אתה לא משלם אני מנתקת לך את הקווים"

ירמיהו קדושי:  היא לא מוכנה לחרוג גם בעשרה ימים

ירמיהו קדושי:  זה המצב גם בימים רגילים

ירמיהו קדושי:        עניין נוסף הוא ניתוק קווים ושירותים- למשל שרותי גז, במקרה שלי חברת אלקטרה גז- ספק הגז המרכזי של הבניין, אני לא יכול לעבור חברה

ירמיהו קדושי:  הם אמרו לי שאם לא אשלם את החוב תוך שבוע, הם ינתקו את הגז וישאירו את הילדים שלי בלי אוכל

ירמיהו קדושי:  איך יתכן דבר כזה בזמן מלחמה

ירמיהו קדושי:  אמרתי להם שאני לא רוצה שלא לשלם, אני אשלם, אבל בחודש הבא, כשאתארגן עם הכסף

ירמיהו קדושי:  הם ענו לי, שלם בימים הקרובים, עד שבוע-שבועיים

ירמיהו קדושי:  עד שמישהי התערבה ודברה אתם

ירמיהו קדושי:  אחרי זה נאלצתי לבקש הלוואה מאדם שישלם עבורי בכרטיס האשראי שלו, כדי שאוכל להחזיר לו

ירמיהו קדושי:  זה לא נראה לי תקין, לא לכולם יש אפשרות כזו

ירמיהו קדושי:  מה עושים אם חד הורית או משפחה במצוקה? האם מנתקים אותם מהגז כי הם לא יכולים לשלם גז בתקופת המלחמה? אני מדבר באופן כללי, הרי יש עניין של אדם שלא יכול לשלם בתאריך מסוים, אפשר לדחות לו בכמה ימים

ירמיהו קדושי:  האם לפנות ישירות לתביעה משפטית? שמעתי על מקרים רבים כאלה וגם לי קרה שעל חוב של 200 שקל בחברות מסוימות מכניסים לטיפול עורך דין

ירמיהו קדושי:  על מה? אדם לא אומר שלא ישלם, אבל הם עם יד מהירה על ההדק ופונים מיד לעורך דין ובתי משפט

ירמיהו קדושי:       דבר נוסף שאני רוצה להוסיף, עד 31 בדצמבר בתי המשפט היו סגורים, כלומר ההוצאה לפועל לא מנתה את מספר הימים

ירמיהו קדושי:  ב-1 בינואר התקבלה החלטה אומללה, לפיה ההוצאה לפועל תפעל כרגיל, מלבד מקומות מסוימים, ואנשים יוכלו לתבוע להגיש עיקולים וכולי, זה לא תקין

ירמיהו קדושי:  לא חשבתי ב-1 בינואר שהמלחמה הסתיימה, אנחנו עדיין בתקופת מלחמה

ירמיהו קדושי:  מי נתן החלטה כזו שב-1 בינואר העניינים ממשיכים כרגיל? זה לא הגיוני

ירמיהו קדושי:  האם החברות האלה שפנו אלינו במשך אותם חודשים יגישו עכשיו תביעות לכל אותם האנשים? הם גם סופרים את הימים בהם לא התאפשר להם לנקוט בצעדים משפטיים כימי התראה מבחינה משפטית

ירמיהו קדושי:  עכשיו באפשרותם באמצעות עורכי הדין שלהם להגיש תביעות נגד כל עם ישראל

ירמיהו קדושי:  אני לא חושב שאתם רוצים שחצי מדינה תהיה במסדרונות בתי המשפט, זה לא הגיוני שחצי מדינה תהיה תחת הוצאה לפועל

ירמיהו קדושי:  אני לא נמצא במעמד כלכלי נמוך, אלא במעמד בינוני ומגדל ילדים קטנים ברמת חיים טובה, אך בתקופה זו נקלעתי לבעיה, כי אני לא עובד, אני צריך להשלים את החודשים שלא עבדתי

ירמיהו קדושי:  גם אם אני עובד פה ושם בהדרכות, חודשיים כמעט לא עבדתי ורשות המסים לא נתנה לי מענה, כי הם הולכים לפי המחזור והחשבונות שלי מוגשים אחורה, כלומר רק ב-15 לינואר אולי יתנו לי מענק כלשהו

ירמיהו קדושי:  אף אחד לא מחכה לי עד ה-15 לינואר

אברהם בצלאל: תודה רבה, מי נמצא אתנו כאן מטעם רשות המסים? שם ותפקיד

איציק סבג: סבג איציק, אני נציג רשות המסים

איציק סבג:  תחת חוק דחיית מועדים (הוראת שעה חרבות ברזל)

אברהם בצלאל: שעבר פה בכנסת

איציק סבג: דחינו מועדים להגשת דוחות, אכיפה

איציק סבג:  הפסקנו לגמרי אכיפה למשך חודשיים, עד 3 בדצמבר, לא בצענו עיקולים ואנחנו עדיין לא מבצעים עיקולים עד היום בשגרה

איציק סבג:  בזמן שגרה אנחנו מתקשרים ללקוחות-לנישומים, ופונים אליהם, כדי שיסדירו חובותיהם

איציק סבג:  אם יש חובות עבר זה יוצר בעיה, אבל לא ניתן לומר שאנחנו מעקלים, אנחנו לא מעקלים, אנחנו מתקשרים ללקוחות ומבקשים שיגיעו להסדר ואנחנו לא עושים אכיפה כמעט בכלל, מלבד אכיפה סלקטיבית נגד סרבני מס קשים, רק נגדם אנו פועלים

אברהם בצלאל: אמרת משהו על חובות עבר, שם כן ננקטים הליכים

איציק סבג: כשיש לנו סרבני מס קשים, אנחנו עדיין גוף גובה, עדיין צריכים להביא את תקציב המדינה, לגבות כסף

איציק סבג:  במקרה של סרבני מס קשים ותיקים המתנהלים בבתי משפט והתנהלות שוטפת מול סרבני מס קשים, אנחנו כן אכפנו, במשורה, במקרים בודדים

איציק סבג:  באופן עקרוני לא בצענו עיקולים, ואנחנו עדיין לא מבצעים אכיפה בצורה גורפת

ירמיהו קדושי: אבל מתקשרים להגיד, שאם לא תבוא להסדיר את החוב, נבצע עיקול

איציק סבג: אני עדיין נציג מטה הגביה ומשלמים לי משכורת כדי לגבות כסף עבור רשות המסים ולמדינה

אברהם בצלאל: זה שמבקשים מאנשים זה חשוב, כי לפעמים אנשים רגילים לא לשלם, או לנסות לדחות דברים ואם לוחצים את בן האדם והוא יכול, אז למה לא? אף אחד לא רוצה לפטור את האדם מחובותיו

ירמיהו קדושי: ברור, גם אני לא חושב שצריך לפטור

אברהם בצלאל: ועדיף להחזיר את החוב כמה שיותר מהר

ירמיהו קדושי: ברור, אבל אתה לא יכול כרגע

אברהם בצלאל: השאלה היא, האם זו בקשה בצורה מתחשבת, או שניגשים לאדם בצורה מאיימת ונוקטים בצעדים

איציק סבג: ממש לא, אנחנו הקפאנו חובות, כלומר שהחובות לא עולים לאכיפה ולא נכנסים להרשאה לפי פקודת המסים-גביה לפיה, אנחנו עובדים

איציק סבג:  בעניין האמירה שלך בנושא עיקולי הבנקים: עיקולים שאינם מבוצעים בצו בית משפט מבוצעים לפי פקודת מסים-גביה, מכוח סעיף ארבע וסעיף חמש, אנחנו מעקלים וזה קורה במקרה הכי טוב, כלומר הכי גרוע מבחינת הלקוח, לפחות 60 ימים אחרי היווצרות החוב

ירמיהו קדושי: בנוגע לרשות המסים, יש עסקים שעובדים עם חשבוניות שמוגשות אחורה על דברים אחרים, זה לא אומר שמי שגר בכפר סבא לא נפגע

איציק סבג: זה מה שנקבע, אני לא יכול לשנות את זה, אלה התנאים שנקבעו וזה יותר מהמענקים של הקורונה, יותר צמוד, יותר מדווח

אברהם בצלאל: כשהוא אומר שרק ב-15 בינואר הוא יכול לדווח ולקבל החזר

ירמיהו קדושי: רק ב-16 בינואר אני יכול לדווח על מה שהיה, כי - - - אחורה

אברהם בצלאל: שלושה חודשים שאנחנו במלחמה והוא עדיין לא יכול להתקדם עם זה, השאלה היא לאן - - -     

ירמיהו קדושי: יש עסקים כאלה שלא מבצעים עסקאות במזומן, אלא מדווחים על עבודה שבצעו בחודש הקודם, צריך להפריד בינם לבין עסקים אחרים, זה לא אותו דבר

ירמיהו קדושי:  מכאן נובעת הבעיה

ירמיהו קדושי:  אם הייתי מקבל מענק לתקופה בה לא עבדתי, יכול להיות שהייתי משלם חלק מהחובות, אבל כיוון שאני לא יודע מה יקרה בעתיד ולא יודע אם אקבל או לא אקבל ב-16 בינואר, אז איך אני יכול להגיע להסדר תשלומים כשאני לא יודע מה יהיה הלאה? 

איציק סבג: אני לא יכול להתייחס מעבר למה שאמרתי, התנאים למקדמות ולפיצויים האלה הם מה שנקבע בחוק

ירמיהו קדושי: גם בקורונה, לקחתם את זה בחזרה מאנשים בסופו של דבר

איציק סבג: מי שדווח ולקח מענקי קורונה שאינם מגיעים לו בדיעבד והיו רבים שהגישו בדיעבד, פעם, פעמיים ושלוש, אחרי מספר חודשים שידעו שהמענק לא מגיע להם והמשיכו לבקש

איציק סבג:  דרשנו החזרים ממי שקבל מענק שלא היה זכאי לו, ואנחנו ממשיכים בגביה

ירמיהו קדושי:   זה נושא אחר, כרגע אני מדבר על הסעיף עליו דברת, לפיו מעקלים מיד ללא התראה

איציק סבג: אנחנו ממש לא מעקלים מיד

ירמיהו קדושי: לא רק אתם, גם עיריות וגם משטרה

איציק סבג: אולי הובנתי לא נכון, אנחנו לא מעקלים מיד, קבועים בחוק סעיפים לפיהם נוצר החוב- לדוגמה סעיף שומה, שם יש כמעט שלושים יום עד שהחוב נכנס לגביה ואז יש סעיף ארבע לפקודת מסים-גביה, שמוסיף עוד 14 יום וסעיף חמש לפקודת מסים-גביה, שמוסיף עוד 20 יום

איציק סבג:  סך הכול 60 יום מהיווצרות החוב

איציק סבג:  בימי המלחמה כיום, אנחנו לא מעקלים, גם אחרי 60 יום

ירמיהו קדושי: השאלה אם אתם סופרים את ימי המלחמה?     

איציק סבג: כן, ברור

אברהם בצלאל: קנסות פיגור לא נצברים?     

איציק סבג: הפרשי הצמדה וריבית נצברים, קנסות פיגור לא

ירמיהו קדושי: השאלה היא למה מחשיבים את ימי המלחמה?         

אברהם בצלאל: למה ריבית נצברת? אני מבין שאי אפשר להימנע מהצמדה, אך למה אי אפשר להקפיא את הריבית?     

ירמיהו קדושי: ריבית וקנסות, למשל על - - -     

איציק סבג: יש לנו דחיות, אבל זה לא דבר שאני קבעתי, אז אני לא יכול להתייחס לכך

ירמיהו קדושי: יש לדוגמה קנסות של מע"מ על פיגורים, יש קנסות- שאתם מטילים בתקופה זו

איציק סבג: אמרתי שאנו לא מטילים קנסות פיגור בתקופה זו

ירמיהו קדושי: ואתם סופרים את הימים האלה? זו השאלה, כי בבתי המשפט עד 31 בדצמבר לא נספרו כימי עסקים

איציק סבג: אני אדבר ברמה האישית, בתפקידי אני מנהל תחום בכיר, תפקידי העיקרי הוא אחראי על ועדת ההקלות ולפריסת תשלומים של רשות המסים באגף מס הכנסה

איציק סבג:  אנחנו נותנים הקלות, מוותרים על ריבית, באים לקראת הנישומים

אברהם בצלאל: אבל למה צריך להגיע לשם כך לכל ועדה? למה לא לתת לכולם?     

איציק סבג: יש סמכויות למשרדים לפקידי השומה שמשתמשים בהן ונותנים הקלות גם בריבית וגם בהצמדה כשצריך

אברהם בצלאל: האם כשבן אדם מבקש באים לקראתו? כי לא נשמע כך מדברי הפונה

אליהו (אלי) רביבו: אדוני היושב-ראש, זה אמור להיות הפוך, אם הבנתי נכון והתפרצתי לדברי חכמים

אליהו (אלי) רביבו:  אני לא מבקש שתהיה אכיפה ואם נסיבות העניין מצדיקות אז תהיה הקלה, אני רוצה שברירת המחדל תהיה מראש אי אכיפה לתקופה המדוברת, זה בדיוק העניין

איציק סבג: כבר אמרתי שאנחנו לא אוכפים

אליהו (אלי) רביבו: מי אדוני? סליחה

איציק סבג: סבג איציק, נציג רשות המסים

אליהו (אלי) רביבו: אז קודם כל - - -     

איציק סבג: מס הכנסה, כן

אליהו (אלי) רביבו:   אתם באמת אתם בצד החומל והרגיש יותר

איציק סבג: אני גם חושב כך

אברהם בצלאל: רוב התפקיד שלו הוא בוועדת הקלות

איציק סבג: זה במקרה

אליהו (אלי) רביבו: זה נכון לגבי מרבית גורמי המקצוע אתם אני עובד, הן בעניין מתווה הפיצויים והן שיפוי לבעלי עסקים

אליהו (אלי) רביבו:  אני עובד הרבה עם אמיר דהן ועבדתי עם רן יעקב

אליהו (אלי) רביבו:  אתם פועלים באופן מידתי ורגיש שמחובר למציאות שנכפתה עלינו

אליהו (אלי) רביבו:  מאידך, גופים מסחריים גדולים, אדוני היושב-ראש, כמו כביש 6 וגורמי מסחר נוספים שלא עוצרים באדום, ורק במקרים חריגים הם - - -     

אברהם בצלאל: נציגים מכביש 6 נמצאים כאן?   

שמעון אברהם: כן

אברהם בצלאל:  << יור >>     מי נמצא? מי יכול - - -     

אליהו (אלי) רביבו: או 6 צפון, בדיעבד, עוד הזיה, אנשים מגלים בדיעבד שהם לקוחות של חברה אחרת, כשהם מגלים שהם משלמים קנסות בהון תועפות, עוד פרצה שערורייתית

אברהם בצלאל: אשמח לשמוע התייחסות של כביש 6

שמעון אברהם: שמי שמעון אברהם, אני סמנכ"ל בחברת חוצה ישראל

שמעון אברהם:      אומר משפט פתיחה ואם תרצו אתקדם, אני נציג המדינה אל מול הזכיינים, דרך ארץ וכביש 6 חוצה צפון, לדוגמה, נמצאים אתנו גם הנציג של זכיין דרך ארץ ושל המפעיל שלו

שמעון אברהם:  אשמח לענות על שאלות ספציפיות

שמעון אברהם:  אני שמח לשמוע מהפונה, שבעקבות פנייתו לזכיין דרך ארץ, אכן בוטל הקנס

אברהם בצלאל: ראשית, אנחנו מודים על כך שזה הסתדר, אבל הפונה הוא רק חלק קטן מפניות רבות ואני מבין שיש נציגים שאינם נמצאים היום בוועדה

אברהם בצלאל:  אנו רוצים לדעת מה נעשה כדי לעצור את התופעה הזו, בפרט בתקופת המלחמה הזו

שמעון אברהם: אני אפנה אליהם

שמעון אברהם:  כרגע, למיטב ידיעתי, אין פעולות אכיפה למול ציבור רחב מאוד לנוכח הנסיבות

אליהו (אלי) רביבו: אם אפשר בבקשה שהנציגים הרלוונטיים של שתי החברות יגיעו לשולחן

אברהם בצלאל: יש פה שני מקומות

אליהו (אלי) רביבו: - - - יציגו את עצמם ואת תפקידם בחברה ויצהירו את ההצהרה הרלוונטית

ירמיהו קדושי: זה על חשבונית שבטלו אותה

קריאה:   - - - על התקופה הזו, שלא יצברו ריביות

אליהו (אלי) רביבו: על זה אני מדבר, רק על זה אני מדבר

אברהם בצלאל: על הצמדה מילא, אבל על ריבית אני לא מבין למה - - -     

אליהו (אלי) רביבו: לא ולא

קריאה: - - - גם משטרת ישראל, כולם

אליהו (אלי) רביבו: יש שלוש חזיתות, אדוני היושב-ראש, שבקשתי לבטא בבקשתי לדיון ובדברי הסקירה בפתיחתו: א

אליהו (אלי) רביבו:  שהחובות לא יצברו ריביות; ב

אליהו (אלי) רביבו:  הצמדות; ג

אליהו (אלי) רביבו:  תבוצע אכיפה

אליהו (אלי) רביבו:  שהחוב יישאר סטטי כפי שהיה עד שישה באוקטובר עד פרק הזמן עליו יסוכם

אליהו (אלי) רביבו:  עם תום מלחמה, 60 יום מזמן תום המלחמה, זמן התארגנות סביר לאדם מהישוב שמבקש לעמוד בהתחייבויותיו, יוכל להתפנות ולתת לכך מענה, ולא ההיפך ביטול קנס רק אם לאדם שקבל קנס הייתה במקרה פניות, והוא פנה לחברה בעקבות בקשתו בטלו לו את הקנס

אליהו (אלי) רביבו:  אנחנו לא שם, זה ההפך הגמור

אברהם בצלאל:       שם ותפקיד

יוני שטבון: שלום לכולם, שמי יניב שבו, יועץ משפטי של דרך ארץ, המפעילה של כביש 6

יוני שטבון:  אני אתייחס בקצרה

יוני שטבון:  אומר, שכפי שנאמר קודם בידי מרשי, יניב אברהם, סמנכ"ל זכיין בחוצה ישראל

יוני שטבון:  כביש 6 הוא כביש אגרה על פי חוק

יוני שטבון:  אגב, יש גם דרכים חלופיות

יוני שטבון:  בכל מקרה, עם פרוץ המלחמה אנחנו באנו וגילינו רגישות

יוני שטבון:  אנחנו פועלים באופן כללי על פי החוק, התקנות והנחיות הרשות הממונה ובתקופה זו גילינו רגישות ופעלנו מעבר להוראות החוק

יוני שטבון:  אני יכול להגיד שבמהלך החודשיים הראשונים לא ננקטו הליכי אכיפה, כלומר בחודשים אוקטובר ונובמבר לא ננקטו כלל הליכי אכיפה

יוני שטבון:  בנובמבר תזכרנו במסרונים את החייבים ובחודש דצמבר חידשנו התקשרות טלפונית

יוני שטבון:       בנוסף לכך, אוכלוסיות רחבות חוסות תחת התיקון של שר המשפטים מתאריך 28 בדצמבר, התיקון לתקנות ההוצאה לפועל, שהחריג אוכלוסיות רחבות מהליכי אכיפה וגביה והטיל עיכוב הליכים על אותן אוכלוסיות שנהנות מתיקון זה ממילא

יוני שטבון:  אבל מעבר לכך, בהנחיית הזכיין, באנו והחלנו את זה וולונטרית על כל אוכלוסיית המפונים

יוני שטבון:  מעבר לכך אנו שוקלים כל מקרה לגופו

אברהם בצלאל: כפר סבא היא לא בצפון והיא לא - - -      

יוני שטבון: אנחנו מגלים רגישות גם מעבר לכל מה שאמרנו לכם

טל לבקוביץ: תושב כפר סבא, אשר איננו מהמפונים ומדובר בחוב ישן ובכל זאת באו לקראתו לאור הנסיבות, כפי שתיאר בעצמו

אליהו (אלי) רביבו: ואני אומר - - -     

אברהם בצלאל: למה היה צריך לפנות, למה אי אפשר היה לעצור מראש

טל לבקוביץ: זה תפקידו של המחוקק

אליהו (אלי) רביבו: זה לא של המחוקק

אליהו (אלי) רביבו:  המחוקק כפה והתערב באופן מעט כוחני, כדי להגן על אוכלוסיות מסוימות ומובדלות, כפי שהצגת, אבל הוא לא אומר שאסור לך להתחשב ולהקפיא הליכי חיוב באופן כוחני בתקופת המלחמה

אליהו (אלי) רביבו:  המחוקק יכול להתערב סלקטיבית כלפי אוכלוסיות מסוימות, אבל הוא לא כופה עליכם שלא לסייע ולהתחשב בשאר האוכלוסיות

טל לבקוביץ: כפי שעורך דין שבו אמר, אנחנו בהחלט מתחשבים וכל מקרה נבחן לגופו

אליהו (אלי) רביבו: ואני אומר, שכשישבתם מחוץ לשולחן, אני הבנתי את זה ואני מוחה על כך שאתם קודם כל פועלים כלפי שאר האוכלוסיות ורק אם פונים אתם מפעילים שיקול דעת באופן רגיש כזה או אחר

אליהו (אלי) רביבו:  על כך אני מוחה

אליהו (אלי) רביבו:       בעל חוב היה בעל חוב קודם, הוא לא בורח ולא עוזב את המדינה והוא לא יתחמק מהחוב

אליהו (אלי) רביבו:  אני מבקש שהליכי האכיפה יוקפאו לתקופה שבה מדינת ישראל נמצאת במלחמה

אליהו (אלי) רביבו:  זה נכון שכפר סבא לא מטווחת ולא מפונה, אבל פרנסת אנשים נפגעת בכל חלקי הארץ

אליהו (אלי) רביבו:  הקשב, הפניות והטלטלה הרגשית לא פוסחים על אף תושב מדינת ישראל

אליהו (אלי) רביבו:  אנחנו מבקשים ומצפים, שחברות שגובות הון באופן מצטבר ולומר שיש אפשרויות בחירה, זה נושא אחר שבקרוב, בעזרת השם אתפנה לדון בו והצוות שלי מנסח חקיקה רלוונטית ספציפית אליכם, כי מרגע שלקוח עלה על הכבישים שלכם הוא לקוח שבוי, אבל זה לא הדיון כרגע

אליהו (אלי) רביבו:      לגופו של עניין, לאור המצב המורכב שחווים תושבי ישראל, מצופה מחברה מסחרית, שבתקופה זו לא תבצע אכיפה

אליהו (אלי) רביבו:  החוב עדיין עומד ולא מתבטל, לא תהיה לו התיישנות ואף אחד לא מבקש שיבוטל בגלל זה

אליהו (אלי) רביבו:  פשוט תקפיאו את המצב, שלא יצבור ריביות והצמדות וקנסות ושלא תהיה מערכת אכיפה לגבייתם

אליהו (אלי) רביבו:  כמו שעשיתם באוקטובר-נובמבר

אליהו (אלי) רביבו:  אם אין הצדקה לשאר החודשים, למה אוקטובר-נובמבר כן? ואם אוקטובר-נובמבר כן למה שאר החודשים לא?     

ירמיהו קדושי: אני רוצה לחדד, מדובר על קנס על כך שהוראת הקבע חזרה, על חוב של 250 שקל ניתן קנס של 168 שקל

אליהו (אלי) רביבו: מטורף

ירמיהו קדושי: זה ממש מטורף באופן כללי

אליהו (אלי) רביבו: זה נקרא להפעיל רגישות?     

ירמיהו קדושי: זה בכלל לא

אליהו (אלי) רביבו: הוא ישב ונסח פניה וכתב ולקט נתונים ופנה אלי כחבר כנסת ודבר עם אנשי לשכתי ופנה אליכם

אליהו (אלי) רביבו:  הוא היה מספיק איתן כדי לבצע פעולה להצלת ביתו

אליהו (אלי) רביבו:  יש אנשים שלא פותחים דואר - - -     

אברהם בצלאל:               לא מקבלים דואר

אליהו (אלי) רביבו:  לא מקבלים דואר

אליהו (אלי) רביבו:  גם מי שמקבל לא פותח דואר, אין לו יכולת רגשית להתמודד עם עוד נתון, אפילו קטן

אליהו (אלי) רביבו:  מה בקשו מכם? מה אתם שוק אפור? 250 שקל חיוב של הוראת קבע שחזרה

אליהו (אלי) רביבו:  הוא אומר שהייתה לו הוראת קבע, משמע- הוא אזרח שומר חוק ומסודר שרוצה לשלם את חובותיו

אליהו (אלי) רביבו:  האם בגלל שחזרה לו הוראת קבע צריך לגבות ממנו 162 שקל קנס? ואם היו עוברים עוד חודשיים, הייתם מתעלמים מפנייתו והעניין היה עובר לטיפול עורך דין, כשסכום התשלום היה עולה לאלף שקל

אליהו (אלי) רביבו:  אל תגידו לי שזה לא קורה

אליהו (אלי) רביבו:  אספר לכם מקרה אישי שלי, איפה נציג 6 צפון?     

שמעון אברהם: אני מתנצל בשם 6 צפון, הנציגה שהייתה אמורה - - -     

אליהו (אלי) רביבו: הבנתי, אז התנצלותם לא מתקבלת

אליהו (אלי) רביבו:  אני רוצה לספר לכם - - -     

שמעון אברהם: רק רוצה לסיים את המשפט, אם אפשר, ארע אסון במשפחתה ולכן - - -     

אליהו (אלי) רביבו: משתתף בצערה האישי, עדיין, אני מניח ש-6 צפון, חברה שמרוויחה הון עתק, יכולה להרשות לעצמה להעסיק יותר מנציג אחד שיכול להגיע לדיון בוועדה

אליהו (אלי) רביבו:      אני לקוח של כביש 6 עוד לפני שהיו גובים כסף עבור נסיעה, זוכרים את התקופה הזו? לפני כ-25 שנה בערך

אליהו (אלי) רביבו:  ביום שהתחילו לחייב, חשבתי שאני גיבור, למשך שבוע-שבועיים והחלטתי לא לשלם על הנסיעה בכביש, אבל בהמשך התקנתי פסקל והפכתי ללקוח

אליהו (אלי) רביבו:  ברבות השנים נפתח כביש 6 צפון ממחלף תות לכיוון צפון ומסתבר ששלט קטן בלבד מעיד שמדובר בכביש 6 צפון שמופעל בידי בחברה מקבילה עם שם מסחרי דומה

אליהו (אלי) רביבו:       אני לא נוסע בנתיב הזה הרבה, אולי נסעתי שלוש פעמים, בחיוב של עשרות שקלים במצטבר

אליהו (אלי) רביבו:  הפעם ראשונה בה נודע לי שצרכתי שרות בחברה שאינני מנוי בה, להבדיל מהחברה שפועלת דרומה משם, הייתה כשקבלתי עיקול

אליהו (אלי) רביבו:  בעקבות כך פניתי לחברה שאמרה: אתנו אתה לא מדבר, אלא רק עם משרד עורכי דין

אליהו (אלי) רביבו:  כמו ילד טוב שלמתי 1,418 שקלים טבין ותקילין

אליהו (אלי) רביבו:  לא ידעתי קודם שאני חייב

אליהו (אלי) רביבו:  אומרת נציגת משרד עורכי הדין, כשאמרתי לה שזה לא מידתי, שהייתי בטוח שנסעתי בכביש 6 ואני מנוי

אליהו (אלי) רביבו:  היא ענתה לי: "אומר לך בכנות, אני עד עכשיו פועלת כמו מכונה, אבל כאזרחית, אני אומרת שלנו אין באמת אינטרס שתשלם, כשתגיע לחוב של 6,000-5,000 שקל, סכום ששווה לקבל עבורו תיק משפטי ואז נהיה יותר דורסניים"

אליהו (אלי) רביבו:       אנחנו מבינים עד כמה בחברה שאמורה לתת לנו שירותים באופן הגון ושוויוני עם גילוי דעת ולעשות כל מה שהיא יכולה כדי שאדע שאני לקוח שלה

אליהו (אלי) רביבו:  אני לא ידעתי שאני נוסע בכביש אחד ואני לקוח של שתי חברות

אליהו (אלי) רביבו:  אני שלמתי כי לא היה לי פנאי כמוך לצעוק את הצעקה

אליהו (אלי) רביבו:  למרות שאמרתי שאעתור ואגיש בתביעה ייצוגית, שלמתי והלכתי לדרכי

אליהו (אלי) רביבו:  יש כאלה שפחות יכולים להרשות לעצמם ומשאירים חובות על גבי חובות, חלקם מחתך סוציו-אקונומי נמוך וקשה לתפוס אצלם כספים בחשבונות הבנק, אם קיימים כאלה, כשהם נקלעים לחוב כזה זה יכול למוטט אותם כלכלית

אליהו (אלי) רביבו:  אנחנו בזמני מלחמה

אברהם בצלאל:     עורך דין שבו, אנחנו מצפים שתעצרו

אליהו (אלי) רביבו: בימים בהם אנחנו מנגבים את הדמעות, בין דאגה לכאב, בין תפילה לייחול

אליהו (אלי) רביבו:  לא הייתה מעדיף שאהיה בימים אלה בדיון לקדם נושא חשוב אחר, כמו לסייע למפונים, לחיילים ובתהליכם אחרים איתם מדינת ישראל מתמודדת? האם אנחנו צריכים להתחנן בשביל אותם אזרחים שקצרה ידם מלעמוד בהתחייבויותיהם? לא להם ולא לנו יש ציפייה, חלילה, שתבטלו את החוב, פשוט תקפיאו אותו

אליהו (אלי) רביבו:  ומכאן אני פונה - -     

אברהם בצלאל:          לכל החברות

אליהו (אלי) רביבו: - - לכל החברות, לא רק לחברות

אליהו (אלי) רביבו:  בבוקר קבלתי פניה בנושא- תושב הצפון, שלא יכול לגור בביתו ושוכר דירה במרכז, בתל אביב כמדומני

אליהו (אלי) רביבו:  הוא משלם משכנתא לצפון ושכירות מופקעת במרכז, כי מנצלים את העובדה שבא לזמן קצר והמחירים מרקיעים שחקים

אליהו (אלי) רביבו:  הוא משלם ארנונה בבית שלא יכול לגור בו ומשלם מסים בבית שהוא שוכר

אליהו (אלי) רביבו:       ריבונו של עולם, במה מתבטאת האחדות והערבות ההדדית שבאה לידי ביטוי בימי המלחמה הראשונים? האם בלהכין סנדוויצ'ים ולהצטלם ליד חיילים? פה הערבות ההדדית שלנו

אליהו (אלי) רביבו:  אני פונה מכאן לחברות הגדולות במשק ופונה לכל מי שיש לו ממשק עם ציבור מפונה בכפיה או מרצון בלית ברירה, גם זה קיים

אליהו (אלי) רביבו:  אבקש שתתחשבו ותפתחו את הלב, אל תנצלו את המצוקה אנשים

ירמיהו קדושי: אני רוצה להוסיף שעכשיו ב-1 בינואר, פתחו את בתי המשפט וניתן להגיש תביעות ואני מבין שבשבוע-שבועיים הקרובים יוגשו הרבה תביעות, כי ניתן לעקל ולפתוח תביעות באופן חופשי

ירמיהו קדושי:  עד 31 בדצמבר בתי המשפט היו סגורים בהוראת שר המשפטים או מי מטעמו, עכשיו הם נפתחו משום מה

ירמיהו קדושי:       לגבי כביש 6, רציתי להוסיף בעניין הקנסות המוגזמים

ירמיהו קדושי:  גם אשתי ואני נפגענו

ירמיהו קדושי:  אשתי שילמה 13 אלף שקל על חוב שתפח וכל פעם שנסינו להסדיר אותו הם סרבו

אליהו (אלי) רביבו: אין להם אינטרס

ירמיהו קדושי: אין להם אינטרס ושילמנו את הכסף

אליהו (אלי) רביבו: אין קופת חיסכון שיודעת להניב רווחים כמו אנשים כמוך

טל לבקוביץ: אני לא מסכימה עם האמירות האלה

ירמיהו קדושי: אני מסכים עם אמירות כאלה, כי אמרו לי בכביש 6, כי אמרו לי עורך הדין - - -     

טל לבקוביץ: אדוני, אי אפשר במסגרת הוועדה הזו של המלחמה לדון גם בכל חובות העבר שלך

ירמיהו קדושי: אבל אני אומר את העניין, קודם כל עניין הקנסות

טל לבקוביץ:      נתייחס לכל מקרה לגופו

אליהו (אלי) רביבו: גברתי, אני לא מכיר את האדון, לא פגשתי אותו בחיי

ירמיהו קדושי:  העניין של הקנסות, גם כן מוזר מאוד

אליהו (אלי) רביבו:    הוא חייג אליי ודבר עם אנשי לשכתי ובקשתי להעביר פני, ומשם התקדמנו אחרי שהעניין נבחן

אליהו (אלי) רביבו:      אני אומר לך כאזרח נורמטיבי

אליהו (אלי) רביבו:  כל חיי אני דואג לשלם בזמן את חובותיי, אלא במקרים חריגים כמו אותה סיטואציה

אליהו (אלי) רביבו:  לי לא ניתן לספר סיפורים, גברתי

אליהו (אלי) רביבו:  אני מפנה אותך לפרטים האישיים שלי, בדקי אם על כמה עשרות שקלים שלא ידעתי על קיומם, לא ידעתי שאני צורך שרות של חברה מסחרית המצפה לתשלום

קריאה: חבר הכנסת - - -     

אליהו (אלי) רביבו:  שילמתי 1,418 שקלים

דובר:   זו חברה אחרת, אנחנו לא יכולים לדבר בשמם

אליהו (אלי) רביבו: נכון ולכן - - -     

קריאה:    כדאי לשמוע גם את עמדתם

אליהו (אלי) רביבו: אני לא מדבר על חברה ספציפית, יש לי הסתייגויות לגבי דרך ההתקשרות השבויה עם כביש 6, זה מקרה אחר ואני לא מערבב בין שני המקרים

אליהו (אלי) רביבו:       אני רוצה להתוודות: סיפרה לי אשתי מקרה שקרה לה לפני כמה שבועות

אליהו (אלי) רביבו:  היא החליפה רכב לפני שנתיים ולקח פרק זמן עד שבוצעה העברה על שמה

אליהו (אלי) רביבו:  מסתבר שהתשלום לא ירד בשוטף והיה חיוב של מאות שקלים

אליהו (אלי) רביבו:  היא התקשרה לשלם ותוך כדי תשלום העובדת אמרה לה: אני רואה שאתם לקוחות ותיקים, יש ריבית נוספת ואני מוותרת על גבייתה, מה שאמת אני אומר

אליהו (אלי) רביבו:  אבל, לנצל את הסיטואציה, לא משנה אם מדובר על עשרות שקלים, כשלאנשים אין פניות, לאו דווקא חסר כסף ולעתים גם אין כסף, אם אדם לא עובד שלושה חודשים - - -      

אברהם בצלאל: והוא צריך לקנות גם לחם וחלב

אליהו (אלי) רביבו: בדיוק

אברהם בצלאל: או לשלם חוב

אליהו (אלי) רביבו: בדיוק

אברהם בצלאל: הוא יעדיף לקנות לחם וחלב לילדים שלו

טל לבקוביץ: או לא לעלות על כביש 6

אליהו (אלי) רביבו:   "או לא לעלות על כביש 6"- מה לעשות שכביש 6 הפך למוצר צריכה בסיסי, זאת האמת

אליהו (אלי) רביבו:  נוסעים בכביש 6 פעמים רבות אפילו כשהתנועה איטית, מתוך הרגל

אברהם בצלאל: היום הוויז נותן כניסה לבני ברק דרך כביש 6 - - - למה לא כביש רגיל? מירושלים - - - כדי להרוויח שתי דקות

אליהו (אלי) רביבו:   זה מוצר צריכה בסיסי, לא מותרות, לא רק למי שיש לו כסף

אליהו (אלי) רביבו:  ניתן לראות את זה לפי סוגי הרכב שנוסעים בכביש 6

אליהו (אלי) רביבו:  אני מבקש מעט סולידריות תמתינו אף אחד לא יברח

טל לבקוביץ: אנחנו חלילה לא בורחים ובאמת מפעילים שיקול דעת

אליהו (אלי) רביבו: לא אתם, אלא האזרחים

יוני שטבון: חבר הכנסת רביבו, דווקא הדיון פה, כולל מקרי העבר וההווה מראה שכביש 6, במקטע המרכזי לפחות- דרך ארץ, מפעילה שיקול דעת

אליהו (אלי) רביבו: לא, מכובדי

יוני שטבון: אנחנו לא בונים - - -     

אליהו (אלי) רביבו: יש לי בעיה עם שיקול הדעת

יוני שטבון: תן לי להשלים את המשפט

אליהו (אלי) רביבו: יש לי בעיה עם שיקול הדעת הנקודתי, לא הרוחבי

אברהם בצלאל: לגבי - - -     

יוני שטבון:  תן לי רק להשלים את המשפט, כי אני חושב שזה יקדם אותנו

יוני שטבון:  אין לנו שום אינטרס שאנשים לא ישלמו, ההיפך מכך

יוני שטבון:  כאמור אנחנו פונים גם טלפונית, כשיש לנו את הפרטים ומתריעים כאשר אנחנו יכולים וגם חידשנו את שרות המסרונים בחודש נובמבר ואחר כך חידשנו את הפניות בטלפון

אליהו (אלי) רביבו: פעולות אכיפה

יוני שטבון: פעולות יידוע, עוד לא פעילות אכיפה

אליהו (אלי) רביבו: אוקיי

יוני שטבון: פעולות יידוע במטרה לצמצם את אותה האוכלוסייה

אליהו (אלי) רביבו: מאה אחוז

יוני שטבון: אבל חוץ מזה, דווקא הסיפור שלך מעיד שגם בעבר הפעלנו שיקול דעת ובפרט בשעת החירום בה אנו נמצאים כעת

יוני שטבון:  במאמר מוסגר אני אומר שלדעתי אחד הדברים שיכולים מאוד להועיל לעניין, אני יודע שהרשות הממונה עמלה על תיקון חקיקה, יש לנו אלפי פניות של אזרחים שאינם מנויים, זו זכותם

יוני שטבון:  הם מבקשים בחמש השנים האחרונות שפרטי החוב יועברו אליהם בדואר אלקטרוני, כיום אני לא יכול מכוח החוק, כתוצאה מכך אנשים לא יודעים על החוב פעמים רבות

אברהם בצלאל: כלומר, אנשים לא יודעים, כי החוק לא מחייב אתכם

יוני שטבון: אנחנו נשמח לתיקון חקיקה שיאפשר למפעיל לשלוח את זה במסרון או באימייל גם למזדמנים

אליהו (אלי) רביבו: מה שמך?     

יוני שטבון: יניב

אליהו (אלי) רביבו: אתה עורך דין?      

יוני שטבון: כן

אליהו (אלי) רביבו: אתה ליטיגטור?     

יוני שטבון: גם

אליהו (אלי) רביבו: רואים ואני לא שם

יוני שטבון: אני גם כן לא שם, הנחתי פתרון פרקטי על השולחן

אליהו (אלי) רביבו: ידידי, בוא נעצור, יש צורך בעדכון חקיקה ואתם מפעילים שיקול דעת רגשני כדי ליידע והמתנתם שלושה חודשים כדי לאכוף

אליהו (אלי) רביבו:  עד הנקודה הזו מגיע לכם להדליק משואה

אליהו (אלי) רביבו:  אני מדבר מנקודה זו

אליהו (אלי) רביבו:  אני מצפה מכם לקבל החלטה, לפרסם אותה לציבור, לכל הפחות לקבוע שכל חוב שהצטבר עד היום מוקפא ולא תתבצע שום פעולת אכיפה ולא יצברו ריבית והצמדה, אבל שידע הציבור מהיום, שתבצעו פעולות כאלה ואחרות על חובות שייווצרו, החל מהיום

אליהו (אלי) רביבו:  כל השאר תעצרו

יוני שטבון: חבר הכנסת רביבו, ברשותך, אני לא חושב שיש מקום לגזרה שווה – חלק מהמשק עובד וחלק פחות עובד, לכן אני לא חושב שצריך להפעיל גזרה שווה, צריך להפעיל שיקול דעת

יוני שטבון:  אני לא חושב שאמירה גורפת תועיל

טל לבקוביץ: - - - לכל חברה אפשרית - - -     

אליהו (אלי) רביבו: אני פונה לכל חברה מסחרית שנוקטת בשגרה פעולות אכיפה וזו זכותה וחובתה, מעט סולידריות

אליהו (אלי) רביבו:  אל תבצעו אכיפה, אל תצמידו ריביות והצמדה

אליהו (אלי) רביבו:  אני יושב-ראש הוועדה לעובדים זרים

אליהו (אלי) רביבו:  הגישה שלי מאוד קנאית כלפי מדיניות ההגירה של ישראל

אליהו (אלי) רביבו:  מאז שפרצה המלחמה, החליטה מדינת ישראל שלא רק שלא נוקטים פעולת אכיפה כלפי עובד זר לא חוקי, אלא היא מאפשרת לו לעבוד ולהתפרנס בארץ באופן חוקי כל תקופת המלחמה

אליהו (אלי) רביבו:       אם מדינת ישראל, שהיא בעלת אינטרסים משמעותיים לאומיים, ידעה להבין זאת מראש, אין סיבה שחברה מסחרית לא תדע לעשות את זה

אליהו (אלי) רביבו:  לא משנה אם מדובר באדם פרטי שגובה כסף על שרות שהוא לא יכול לשלם עליו או בחברה מסחרית שמתפרנסת מהציבור הרחב בשגרה ובתקופה זו נאלצת להרוויח הרבה, אבל מעט פחות, כי החובות לא יצברו ריבית והצמדה ושלא יהיו פעולת אכיפה

אליהו (אלי) רביבו:  זה מה שאני מבקש

אליהו (אלי) רביבו:  אני לא חושב שהציפייה שלי כל כך מופרכת אדוני היושב ראש, פשוט

אברהם בצלאל: נמצא אתנו נציג רשות המים

אברהם בצלאל:  אשמח לשמוע את דני גרינוולד, נציג רשות המים, אחרי ששמנו את הפוקוס על כביש 6, אבל יש עוד חברות

טל לבקוביץ: בדיוק

אליהו (אלי) רביבו: כביש 6, חשבתם שאתמקד רק בכם? עכשיו תשמעו מה יש לי לומר לנציגי רשות המים לא ידעתי שאני אפגוש אתכם

דני גרינוולד: אני מקווה שאחרי מה שאני אומר - - -     

אברהם בצלאל: אנו מבקשים זאת מכולם

אליהו (אלי) רביבו: במקרה הגיעו אלי פניות גם בנושא רשות המים, אני פותח אותן

דני גרינוולד: ברשותך, קודם אני אציג ואחר כך אתייחס לפניות

דני גרינוולד:  שמי דני גרינוולד, סמנכ"ל הסברה ברשות המים

דני גרינוולד:  אני אפרט בקצרה - - -     

אליהו (אלי) רביבו: רק בשם האותנטיות, מה שמך גברתי?     

מירב שטרוסברג: מירב אלקבץ

אליהו (אלי) רביבו: קודם הזלת דמעה, בדברי הפתיחה שלנו

אליהו (אלי) רביבו:  יתכן שמה שאמרנו גרם לך לרגשות

אברהם בצלאל: יש לה שלושה ילדים

אליהו (אלי) רביבו:  שהקדוש ברוך הוא יחזיר את ילדייך בשלום ובמהרה עם שאר חיילינו

אברהם בצלאל: אמן

אליהו (אלי) רביבו: אני רוצה להשתמש בך ושתחייכי, תקריאי בבקשה מעורך דין כלשהו

אליהו (אלי) רביבו:  מה המשפט האחרון ובאיזו שעה קבלת אותו?     

מירב שטרוסברג: היום, בשעה 10:48: "בוקר טוב, יש חדש בעניין רשות המים?"

אליהו (אלי) רביבו: זה אותנטי

דני גרינוולד: נשמח לתת מענה

דני גרינוולד:  שוב, דני גרינוולד סמנכ"ל הסדרה ברשות המים

דני גרינוולד:  אני רוצה לעדכן על מה שעשינו, איך התמודדנו עם האתגרים שאתם מעלים פה

דני גרינוולד:      אבל אני רוצה לדבר על הצד השני של המשוואה, כי יש לנו פניות ספקי מים שמתקשים לתפקד בסיטואציה הזו, ואני אפרט: קודם כל, חוק דחיית מועדים חל על תאגידי מים וביוב והאוכלוסייה שמוגדרת בחוק, עומדת לה הזכות לדחות את התשלומים

דני גרינוולד:  עשינו זאת על ידי קביעת שינוי תאריך התשלום ומרגע שדוחים את תאריך התשלום אין ריביות ואין מדד וניתן מענה מלא

דני גרינוולד:  הרחבנו את זה גם למגזר הכפרי

דני גרינוולד:  הרבה מאספקת המים במגזר הכפרי נעשית בידי אגודות מקומיות שהחוק לא חל עליהן

דני גרינוולד:  היה חשוב לנו שהוא יוחל על כל הישובים המפונים בעוטף עזה וקו צפון, הרחבנו את זה בכללים שאשרה מועצת רשות המים, הכנסנו את זה כתנאי ברישיון האספקה שלהם והחלנו את זה גם על המגזר הכפרי

דני גרינוולד:  עשינו שלב נוסף כדי להבטיח את היכולת שלהם לתפקד, דחינו את התשלומים בהתאם למי שהם רוכשים מהם את המים- חברת מקורות או ספקים אחרים, והסדרנו שהמנגנון הזה - - -     

אברהם בצלאל: עד מתי?     

דני גרינוולד: נצמדנו לחוק קביעת מועדים, תחילה עד 31 בדצמבר ועכשיו הארכנו את זה עד 29 בפברואר

אליהו (אלי) רביבו: ממתי?     

דני גרינוולד: כל החשבונות שהיו צריכים להיות מוגשים מה-8 באוקטובר, כלומר חשבונות המים של ספטמבר, ברוב המקומות כבר מעוכבים

אליהו (אלי) רביבו: אני שואל את אדוני, בדיוק כפי ששאלתי את נציגי נתיבי התחבורה המסחריים, נישום שיש תשלום שלא פרע אותו טרם המלחמה

דני גרינוולד: אתייחס

דני גרינוולד:  אין לי פה מצגת, אבל זה בדיוק השקף הבא

דני גרינוולד:  לנושא הגביה, הואיל וחוק דחיית מועדים הוחל על אוכלוסייה רחבה מאוד, שחלקה היה קל מאוד לאיתור, ידוע לנו מי הם תושבי הישובים המפונים, אבל זה כולל גם את כל משרתי המילואים ובני משפחותיהם, סוהרים ושוטרים

דני גרינוולד:       הנחייתנו לספקי המים גם בתאגידים וגם במגזר הכפרי: עצרו את הליכי הגביה, עצרו את הכול, כי אתם לא יודעים במי מדובר ואתם לא יודעים אם מדובר בחייל מילואים, איך לפנות אליו ואם מגיע או לא

דני גרינוולד:  כך זה נעשה ורק בימים אלה היו אמורות להגיע הנחיות, איך חוזרים, לשלוח תזכורות, כדי אנשים יזכרו שיש להם חוב

אליהו (אלי) רביבו: זאת אומרת שעד עכשיו - - -     

אברהם בצלאל: לא חייבתם שום דבר

אליהו (אלי) רביבו:  אדוני מסביר שאין שום ביצוע אכיפה בגין חובות עבר לכלל הנישומים, כי לא יודעים במי ובמה מדובר ורק עכשיו מתחילים ליידע, לתזכר ולנסות לתמרץ

דני גרינוולד: נכון

אליהו (אלי) רביבו:  האם ה-8 בנובמבר הוא חלק מסד התקופות המדוברות?     

דני גרינוולד: חיובי

אליהו (אלי) רביבו: האם משרד עורכי הדין חמד ושות' הוא המשרד שמייצג את רשות המים?     

דני גרינוולד: ודאי שלא

אליהו (אלי) רביבו: לא, הבנתי, אז אני - - -     

דני גרינוולד: אבל נקבל את הפניה ונבדוק אותה

אליהו (אלי) רביבו:  אני מודיע לך, ממסד הנתונים שאני מחזיק, לעניין נישום, לקוח של רשות המים עשרות שנים

דני גרינוולד: אין לקוחות לרשות המים, אנחנו רגולטור של רשות המים

אליהו (אלי) רביבו: נכון

דני גרינוולד: צריך לדעת מי הספק ספציפית

אליהו (אלי) רביבו: לקוח, צרכן מים גדול במשך עשרות שנים, ציוני ושורשי שמשפחתו ממקימי הארץ

אליהו (אלי) רביבו:  יש מחלוקת לעניין גביה שהגיעה בדיעבד, אחרי שהגישו לו חשבונות, הוא שלם אותם במועד ותקופה ארוכה, אחרי שהוא כבר לא היה בעלים של אותו פרדס, נזכרו שהייתה טעות בחיוב, לכן דורשים כסף

אליהו (אלי) רביבו:  לא סכום גדול, בסביבות 670 אלף שקל בדיעבד

דני גרינוולד: אדוני מדבר על גן אפרת?     

אליהו (אלי) רביבו: לא

דני גרינוולד: אני שמח

אליהו (אלי) רביבו: אני לא ראיתי את הבן אדם מעולם, אגב, כמו את האדון, אני ראיתי אותך אי פעם? לא מכיר, לא ראיתי, ואז תוך כדי שהוא מבקש לברר, כנראה שנפלה טעות, ב-8 בנובמבר התקבלה התראה ולפני חמישה ימים הגיעה הודעה על שלב לפני ביצוע עיקולים

אליהו (אלי) רביבו:  יתכן שאנחנו מדברים על מדינה אחרת ביקום מקביל ובזמן אחר, אבל מהנתונים שאני מחזיק ביד המציאות שונה מכפי שאדוני מציג

אברהם בצלאל: חבר הכנסת, נשמח שנעביר אליהם

דני גרינוולד:      נשמח לקבל את הפניה ואנחנו נבדוק אותה, אבל רגע, אני רוצה לתת את הצד השני של המשוואה, אני שלוח של ספקי מים בחבל תקומה, אבל דווקא לא בישובים המפונים, אלא בקו השני שלא פונתה פורמלית

אליהו (אלי) רביבו:    המעטפת

דני גרינוולד:     המעטפת שלא פונתה פורמלית ולא נמצאת בחוק דחיית מועדים, אבל הרבה מהאנשים לא שם

דני גרינוולד:  הם חווים תופעה שהקלות שניתנו, למשל של המפקח על הבנקים לעניין צ'קים חוזרים, יש להם ביטול סיטונאי של צ'קים

דני גרינוולד:  לא על התקופה הזו, לא החל מה-7 באוקטובר, אלא צ'קים שניתנו על חיובי מים של תקופות קודמות ויש ביטול סיטונאי של צ'קים, הבור לא מתמלא מחולייתו

דני גרינוולד:  אלו לא טייקונים ולא חברות חזקות, אלא בסוף הועד של המושב שצריך להתמודד

דני גרינוולד:  הוא אומר: אני רואה את הבן-אדם, החקלאות שלו פורחת, הוא ממשיך להשקות ולהתפרנס, הוא יודע שהנחית אותי לעצור הליכי גבייה, אבל עכשיו אני בברוך, מה אני עושה? גם אני צריך לשלם

דני גרינוולד:           אני פונה לפורום הזה

דני גרינוולד:  אני חושב שהדרישה להיות פתוחים לרחשי הציבור, היא נכונה בוודאי ואנחנו במשק המים פועלים ליישם אותה בצורה רחבה, אבל כל החלטה כזו שאנו מחליטים, חייבים לראות שיש צד נוסף שמנסה להתפרנס ולתת שירותים, לפעמים זה טייקון חזק, אך לפעמים לא

דני גרינוולד:  וצריך לראות שאנחנו לא שופכים את התינוק עם המים

דני גרינוולד:  לגבי הפניה הפרטנית, נשמח לקבל אותה ונבדוק אותה פרטנית

דני גרינוולד:  אני יכול לומר שמתחילת המלחמה קבלנו מעט מאוד פניות, הרבה פחות מבשגרה, חלק מהפניות שקבלנו, בעיקר כאלה שנשלחו ל-120 חברי כנסת ולנשיא בית המשפט העליון התבררו שלא כצעקתה, אבל כמובן נבדוק את זה, ואם צריך לתקן כמובן שנפעל

אליהו (אלי) רביבו: אני מתרשם מאוד מדבריך ומודה לך ומשוכנע שאתה מתכוון למה שאתה אומר ואשמח שזה באמת ייושם באופן רוחבי כפי שנהגתם

אליהו (אלי) רביבו:  מכיוון שאני צריך לפתוח דיון בוועדת כספים בנושא חשוב אחר, אשמח אם נוכל רגע להתפנות

אליהו (אלי) רביבו:  תודה רבה לכם

אברהם בצלאל: משרד המשפטים נמצאים אתנו פה?     

תמר קלהורה: אני ממשרד המשפטים, אבל אני לא הגורם המוסמך בעניין גביית חובות, אם יש פה נציג של רשות האכיפה והגביה, עדיף שתשמעו אותו

שלמה יעקב: אני נציג של רשות האכיפה והגביה ומרכז גביית קנסות

תמר קלהורה: ומרכז גביית קנסות, אם צריך להשלים אני אשלים

אברהם בצלאל: אני אשמח לשמוע את רשות האכיפה, שם ותפקיד

שלמה יעקב: עורך דין יעקב שלמה מהמחלקה המשפטית ברשות האכיפה והגביה, גם בכובעי כנציג המרכז לגביית קנסות

שלמה יעקב:  כמו שירמי אמר, גם ברשות האכיפה והגביה, בעקבות הכרזה על מצב חרום של שר הביטחון, גם שר המשפטים הכריז על מצב חירום והייתה הקפאה של הליכי ההוצאה לפועל בין ה-7 באוקטובר עד 1 בינואר 2024

אברהם בצלאל:   נשמח לדעת למה זה לא ממשיך, אולי למשרד המשפטים יש מישהו שיענה על זה

שלמה יעקב: אני אמשיך

אברהם בצלאל: את מוסמכת לענות על זה?     

תמר קלהורה: אני לא יכולה לענות על זה

שלמה יעקב: יכול להיות שאני - - 

תמר קלהורה: אני לא עוסקת בזה, אולי הוא יכול לענות על זה

שלמה יעקב: - - יכול להיות שאני אענה לך בהמשך ולמעשה בכל התקופה הזו, כמו שירמי ציין קודם, המועדים נעצרו ולא ננקטו כל הליכי הוצאה לפועל

שלמה יעקב:  לאחר מכן חוקקו תקנות סדר דין לשכות ההוצאה לפועל- חרבות ברזל, שחלות מ-1 בינואר 2024 עד 31 בינואר 2024 במסגרתן יש הפרדה בין אוכלוסייה זכאית

אברהם בצלאל: מפונים, מילואימניקים וכדומה

שלמה יעקב: כל האוכלוסייה שמצוינת בחוק לגביהם לא נעשה דבר

שלמה יעקב:  לגבי כלל האוכלוסייה, מלבד הליכים מסוימים לא דורסניים, לא ניתן לנקוט נגדם ברוב ההליכים עד סוף החודש הזה

אברהם בצלאל: עד סוף ינואר

שלמה יעקב:  לדוגמה: תפיסת רכב, פינוי דירת מגורים, הליכים פולשניים

ירמיהו קדושי: עיקולי חשבון בנק

שלמה יעקב:  עיקולי חשבון בנק ניתן לעשות בתקופה זו לאוכלוסייה - -      

אברהם בצלאל: הרגילה

שלמה יעקב: - - שאינה מופיעה ברשימה, אפשר לעשות בתקופה זו

אברהם בצלאל: אז מה הועילו חכמים בתקנתם?     

שלמה יעקב:  לגבי ההמשך, יכול להיות שנציגת משרד המשפטים תדע, תלוי במדיניות של השר

שלמה יעקב:  יכול להיות שיאריך את התקנות

תמר קלהורה: אני לא אחראית על נושא ההוצאה לפועל, אני לא יודעת להשיב על זה, בקשתי מהאחראי לנושא, העברתי את הידיעה לישיבה ואמרתי להם שהנושא צפוי לעלות, אבל אני לא עוסקת בנושא

שלמה יעקב: בכל אופן, בתקופה זו במסגרת ההוצאה לפועל, ובמסגרת המרכז לגביית קנסות, לא נעשו פעולות למעט פעולות חריגות

שלמה יעקב:  בהוצאה לפועל לפי החלטת רשם, שהוא הגורם השיפוטי בנסיבות ממש חריגות

שלמה יעקב:  כפי שהוזכר פה, יש גם צד שהוא הזוכה, יש תנאים מסוימים שמאפשרים נקיטת הליכים, אך שוב מדובר בהחלטת רשם

שלמה יעקב:  ככלל לא נעשו פעולות, לא ננקטו הליכים

אברהם בצלאל: אבל עיקול חשבון זה אלף בית, זה הקיום של הבן אדם, הוא לא יכול להתקיים בלי זה

שלמה יעקב: זה התחיל עכשיו, צריך לדייק

אברהם בצלאל:  למה לא דוחים את זה? אני לא מצליח להבין, אם אנחנו נמצאים עדיין בתקופת מלחמה, ומאריכים את הצו של חרבות ברזל, גם לגבי המילואימניקים, לגבי המשק ודברים רבים נוספים, אנחנו נמצאים בוועדת חוץ וביטחון, וכל מיני וועדות שמאשרים דברים כאלה, למה לא המשיכו בדבר הזה, אני לא מצליח להבין

שלמה יעקב: החוק עצמו, כמו שאמרתי לא מחייב, אבל לחייב יש תמיד אפשרות להגיש בקשה ולהראות נסיבות מיוחדות בעקבותיהן יתחשבו בו ואני מאמין שכן מתחשבים, אבל ככלל אין - - -     

ירמיהו קדושי: יש חייבים שלא יכולים ללשכת ההוצאה לפועל בתקופה זו, לא מדבר על עצמי, אנשים במילואים, במצב מסוים, פצועים - - -     

שלמה יעקב: כמו שאמרתי האוכלוסייה הזו

ירמיהו קדושי: גם מצב הרוח, אתה לא יכול ללכת עכשיו לכתוב

שלמה יעקב: נגד האוכלוסייה שציינת עכשיו לא נוקטים הליכים, כך שזה לא כל כך רלוונטי

ירמיהו קדושי: אבל אני מדבר אתך באופן כללי, אגיד לך מה הבעיה, בתקופה בה הייתה הקפאה מטעם בתי המשפט, החברות הגדולות כמו הוט מובייל וחברות רבות נוספות התקשרו כרגיל, כאילו אין הקפאת הליכים, ובקשו מהחייבים להסדיר את החוב

ירמיהו קדושי:  בתאריך 1 בינואר, אותן חברות יגידו שפנו ויידעו את החייבים וכל שלבי 60 הימים ועכשיו הזמן לנקיטת הליכים

ירמיהו קדושי:  מבחינתן לא קרה דבר והן ניגשות מיד להגיש עיקולים לחשבונות

ירמיהו קדושי:  אז מה אנחנו רוצים לראות עכשיו? שעוד שבוע לאנשים רבים יהיה עיקול בחשבון? זה לא הגיוני שנותנים לאנשים לפתוח בהליכים, אני לא מדבר על הליכים שהיו בעבר

שלמה יעקב: אבל הייתה הקפאה של המועדים, כך שמה שאתה אומר לא מדויק

ירמיהו קדושי:         אבל - - -     

אברהם בצלאל:      חבל שלא נמצא פה מישהו ממשרד המשפטים שיכול לענות על כך

שלמה יעקב: המועדים מתחילים מחדש

ירמיהו קדושי: אבל השאלה היא אם הוא צריך לעבור את כל התהליך

אברהם בצלאל:  ספציפית לדבר הזה ואני מדבר ברצינות, הרי בסוף זו פניה ואנחנו מדברים על המהות לא רק לפניה הספציפית הזו

אברהם בצלאל:  כל התהליך לכל האנשים שנמצאים במצב הזה

שלמה יעקב: אבל עדיין צריך לחכות 30 יום מ-1 בינואר, לא מהיום שיידע, כך שזה לא מדויק מה שאתה אומר

אברהם בצלאל: יש אלפי אנשים במצב הזה, אם לא יותר

ירמיהו קדושי: אבל אני שואל: אם זה באמת כך, או שפשוט החברות יגידו אנחנו פנינו וזהו

שלמה יעקב: גם אם הוא יודע, הוא יצטרך לספור את הימים שהוא אמור לחכות מהיום של תום ההקפאה, ה-1 בינואר 2024 ולא מהיום שהוא יידע, כשזה כן נותן פתרון מסוים

ירמיהו קדושי: אני בכל זאת חושב שעיקולים צריך לעצור

ירמיהו קדושי:  לא מדבר על הסדרים שניתן לדבר בהם על הקלות, אלא על עיקולים

ירמיהו קדושי:  לא הכרחי לתת עכשיו עיקול לחשבון לאם חד הורית או למשפחה במצוקה שאין לה כסף לקנות אוכל לילדים בגלל חוב של 500-400 או 200 שקל

ירמיהו קדושי:  לפעמים אדם שוקל אם לשלם על אוכל לילדים או לשלם חוב לחברה גדולה

שלמה יעקב: זה כבר ברמת המחוקק, זה לא ממש - -     

ירמיהו קדושי: אבל המלחמה לא נגמרה

אברהם בצלאל: ירמי, אני אבקש ישיבת המשך בעניין זה, גם לקבל תשובות ממשרד המשפטים לעניין זה

תמר קלהורה: אני אעביר את המסר למי שאחראים על ההוצאה לפועל, היה תהליך חקיקה שהסתיים לפני זמן קצר בלבד

אברהם בצלאל: זוכר שזה עבר פה

תמר קלהורה: וכל השאלות האלה מן הסתם עלו בוועדת חוקה, או היכן שזה נדון, אך בוודאי אם יהיה דיון המשך אעביר את המסר, שמי שאחראי על זה - - -     

אברהם בצלאל: לגבי כביש 6 חוצה צפון נעביר את הפניה אליהם, לקבל תשובות בצורה מסודרת

אברהם בצלאל:      אני קורא לכל החברות לגלות אמפתיה וסבלנות

אברהם בצלאל:  אני אומר בצניעות, יושבת פה אמא ואני רואה עשרות ומאות הורים שלא יודעים מה קורה עם בניהם, חרדים לגורלם של ילדיהם, מחרפים נפשם, זו לא קלישאה

אברהם בצלאל:  אני שומע מחיילים ומאנשים שלא יודעים מה קורה איתם

אברהם בצלאל:  כפי שאמר לי חבר מהבתים הראשונים אליהם נכנסנו יורים עלינו

אברהם בצלאל:  אנחנו מתמודדים עם אויב אכזר

אברהם בצלאל:  אני לא יודע אם מישהו יכול לדמיין ב-6 באוקטובר, מה יעבור עלינו ב-7 באוקטובר

אברהם בצלאל:       בתקופה כזו קשה, שעוברת על כל אחד מאתנו, לא משנה איפה הוא גר, גם אם אין לנו שם בנים ספציפית, כל הבנים שם בנינו, כך אנו מרגישים, אני ברמה האישית מרגיש כך

אברהם בצלאל:  חברים מכרים משפחה, כל אחד נפגע כך או אחרת

אברהם בצלאל:      אני קורא לכל החברות, רשות המים, דברו על אגודות שנפגעות מההקפאה, צריך להתחשב בהן

אברהם בצלאל:  אבל החברות במשק צריכות להבין את המצב הזה ולבוא לקראת החייבים

אברהם בצלאל:  ראשית כל לעצור את הריביות וההצמדה, לעצור את האכיפה

אברהם בצלאל:  זה דבר מתבקש

אברהם בצלאל:  צריך להתחשב, כמו שמוזמנת אחת לא הצליחה להגיע בגלל שיקולים משפחתיים

אברהם בצלאל:  כשכל ישראל נמצאת במצב שהיא נמצאת בו, כל אחד בחרדות שלו

אברהם בצלאל:  אנו מתפללים שנהיה אחרי זה

אברהם בצלאל:  זו חובה מוסרית לעשות זאת ואני מצפה מכל החברות, בפרט החברות הגדולות, שבשגרה לא מתחלקות ברווחים שלהן ואני לא מצפה שיתחלקו ברווחים, שיבואו לקראת החייבים

אברהם בצלאל:  אף אחד לא מתחמק מהחוב שלו, פשוט מבקשים להקל

אברהם בצלאל:       אני מבקש דיון המשך בשבועיים או החודש הקרובים

אברהם בצלאל:  לשמוע איפה הדברים עומדים, בפרט כשאנחנו צריכים לדעתי להמשיך את ההקפאה שקבע משרד המשפטים עד 24 בינואר לפחות עד סוף פברואר, אנחנו כרגע במלחמה

אברהם בצלאל:  אם אנחנו מאריכים כרגע את תקנות שעת החירום, אין סיבה שלא יאריכו את הצווים האלה ואת תקנות השעה וכל דבר שעשו למען החייבים, כי בסוף צריך להקל ולו רק כי אין לאנשים פניות לזה

אברהם בצלאל:  מעבר לזה שאנשים ביום יום נמצאים בחוסר ודאות, כאמור חלק מהאנשים ידעו רק ב-15 לינואר אם יוכלו לשלם, עבורם זו באמת החלטה קשה אם לקנות לחם וחלב לילדים או לשלם חובות

אברהם בצלאל:      אומר מילה אחת לכביש 6: אתם אנשים טובים והיה נראה כאילו הפוקוס עליכם, הוא ממש לא עליכם, אלא על כל המשתתפים בדיון

אברהם בצלאל:  אבקש שאחרי הדיון הזה תבואו לבעלי החברה ומקבלי ההחלטות עם אמירה לעצור את ההליכים, זה יעשה טוב לכם ולכולם ולחברות נוספות שיצטרפו למהלך

אברהם בצלאל:  כל אחד שיעשה זאת כמה שיותר בפומבי, יגרום לעוד חברות להצטרף

אברהם בצלאל:  זה חלק מהאחדות, שאנחנו צריכים בתקופה זו

אברהם בצלאל:  חלק מהאחדות שאנחנו מתחשבים גם באנשים הפשוטים, על אף שאף בן אדם איננו פשוט וכל אחד הוא מיוחד, אבל הכוונה לאלה שפחות שמים לב אליהם

אברהם בצלאל:  גם אם הם לא מילואימניקים, או לא נמצאים בחזית, או שהישוב שלהם לא נמצא בטוח של עד חמישה קילומטרים מהגבול, גם למי מי שנמצא בכפר סבא אין פניות לדברים האלה וצריך להתחשב גם בהם כי כולנו נמצאים במלחמה והמלחמה לא פוסחת על אף בית ושום מקום

אברהם בצלאל:       
     אני מודה על הדיון ולכל המשתתפים ונעקוב אחרי זה בעזרת השם ונתפלל לימים טובים יותר, שנשב לבטח

אברהם בצלאל:  זו תפילתנו כל יום וכואב כל יום מחדש

אברהם בצלאל:  ואני שומע תוך כדי, שיש עוד חמישה חיילים שנפלו אודותיהם לא ידענו בתחילת הדיון, ידעתי על ארבעה חיילים לא ידעתי על חמישה

אברהם בצלאל:  לא פשוט ולא קל

אברהם בצלאל:  הישיבה נעולה ונערוך דיון המשך בעזרת השם